b'\n_START_ARTICLE_\nValul lui Athanaric\n_START_PARAGRAPH_\nValul lui Athanaric (sau Atanaric) a fost un zid de ap\xc4\x83rare, aflat \xc3\xaentre localit\xc4\x83\xc8\x9bile Ploscu\xc8\x9beni pe Siret \xc8\x99i Stoicani pe Prut, pe o distan\xc8\x9b\xc4\x83 de 90 de km, separ\xc3\xa2nd C\xc3\xa2mpia Rom\xc3\xa2n\xc4\x83 de Podi\xc8\x99ul Moldovei. Cercet\xc4\x83rile arheologice au determinat existen\xc8\x9ba unei palisade de lemn, care a sf\xc3\xa2r\xc8\x99it printr-un incendiu \xc8\x99i a unor capcane, \xc3\xaen fa\xc8\x9ba \xc8\x99an\xc8\x9bului, concretizate prin gropi ad\xc3\xa2nci \xc8\x99i dese. Nu a fost atestat\xc4\x83 p\xc3\xa2n\xc4\x83 \xc3\xaen prezent existen\xc8\x9ba \xc3\xaentre aceste gropi-capcane a unor murex._NEWLINE_Valul este clasat ca monument istoric pe teritoriul jude\xc8\x9bului Gala\xc8\x9bi, av\xc3\xa2nd codul GL-I-s-A-02975._NEWLINE_Un aspect inedit pe care \xc3\xael ofer\xc4\x83 valul Ploscu\xc8\x9beni - Stoicani este pozi\xc8\x9bia \xc8\x99an\xc8\x9bului, nu spre N ca \xc3\xaen celelalte valuri din Moldova, ci spre S. Aceast\xc4\x83 observa\xc8\x9bie a generat multe ipoteze legate de apartenen\xc8\x9ba etnic\xc4\x83 a construc\xc8\x9biei. C. Schuchardt, A. D. Xenopol \xc8\x99i V. P\xc3\xa2rvan , ignor\xc3\xa2nd acest ultim am\xc4\x83nunt, \xc3\xael atribuiau romanilor, pun\xc3\xa2ndu-l \xc3\xaen leg\xc4\x83tur\xc4\x83 cu Vadul lui Isac - Lacul Sas\xc3\xa2c, pe care l-ar fi continuat. Contradic\xc8\x9bia a fost observat\xc4\x83 de E. Fabricius  \xc8\x99i C. Uhlig . R. Vulpe , pun\xc3\xa2nd accentul tocmai pe orientarea sudic\xc4\x83 a \xc8\x99an\xc8\x9bului, atribuia pe baza textului lui Ammianus Marcellinus (XXXI, 3, 7) ridicarea valului go\xc8\x9bilor condu\xc8\x99i de Athanaric._NEWLINE_Relu\xc3\xa2nd discu\xc8\x9bia cu noi argumente \xc8\x99i dintr-o alt\xc4\x83 perspectiv\xc4\x83, I. Ioni\xc8\x9b\xc4\x83  combate aceast\xc4\x83 ipotez\xc4\x83 \xc8\x99i propune identificarea Valului lui Athanaric cu valul Moldovei de Mijloc, dintre Prut (satele Victoria \xc8\x99i C\xc3\xa2rniceni) \xc8\x99i Nistru (\xc3\xaen zona ora\xc8\x99ului Pa\xc8\x99cani). \xc3\x8en privin\xc8\x9ba valului Moldovei Inferioare, autorul citat concluziona: linia pe care ulterior s-a construit valul Stoicani - Ploscu\xc8\x9beni, a fost marcat\xc4\x83 \xc3\xaen teren fie de romani, fie de o popula\xc8\x9bie care a trebuit s\xc4\x83 \xc8\x9bin\xc4\x83 seama de interesele acestora . Cum elementele care au stat la baza ridic\xc4\x83rii valului sunt tributare tiparelor romane, observa\xc8\x9bia enun\xc8\x9bat\xc4\x83 pare just\xc4\x83. R\xc4\x83m\xc3\xa2ne \xc3\xaens\xc4\x83 de explicat \xc3\xaen ce condi\xc8\x9bii au ridicat romanii aceast\xc4\x83 construc\xc8\x9bie._NEWLINE_La fel si cercet\xc4\x83torul Croitoru a atribuit valul romanilor Cu aceast\xc4\x83 ocazie, Constantin \xc8\x99i-a ad\xc4\x83ugat \xc8\x99i titlul de Dacicus Maximus.'